ท้าวศรีสุดาจันทร์ - วิกิพีเดีย

# ท้าวศรีสุดาจันทร์

### จากวิกิพีเดีย สารานุกรมเสรี

ท้าวศรีสุดาจันทร์ ในภาพยนตร์เรื่อง สุริโยไท (พ.ศ. 2544) รับบทโดย ใหม่ เจริญปุระ

ท้าวศรีสุดาจันทร์ สตรีที่เมื่อถูกเอ่ยชื่อขึ้นมามักไม่สู้นักในแง่ของการรับรู้ของคนไทย เพราะฆ่าลูก ฆ่าพระสวามีตัวเองแล้วให้ชู้ขึ้นครองราชย์แทน

ท้าวศรีสุดาจันทร์ ไม่ใช่เป็นชื่อบุคคล แต่เป็นชื่อตำแหน่ง ของมเหสี 1 ใน 4 องค์ของกษัตริย์อยุธยาในสมัยนั้น โดยตำแหน่ง ท้าวศรีสุดาจันทร์ นั้นเป็นตำแหน่งของหญิงที่เป็นมหเสีที่มีเชื้อสายราชวงศ์อู่ทอง หรือละโว้ - อโยธา การที่ท้าวศรีสุดาจันทร์ทำเช่นนี้ หากวิเคราะห์และตีความแล้ว อาจเป็นไปได้ว่านางมีเจตจำนงทางการเมือง 2 ประการ คือ 1. ฟื้นฟูราชวงศ์อู่ทองให้กลับมามีอำนาจดังเคย (ราชวงศ์อู่ทองล่มสลายไปเพราะการเข้ามาแทนที่ของราชวงศ์สุพรรณภูมิ) 2. สืบทอดเจตนารมณ์ของสมเด็จพระไชยราชาธิราชที่ให้อยุธยาเป็นศูนย์กลางอำนาจในการปกครอง

หลังจากที่ท้าวศรีสุดาจันทร์ได้กระทำการปลงพระชนม์สมเด็จพระไชยราชาธิราชกับพระยอดฟ้าแล้ว จึงให้ขุนวรวงศาธิราชขึ้นครองราชย์แทน (ตรงนี้ จึงทำให้สันนิษฐานได้ว่า ขุนวรวงศาธิราช อาจเป็นไปได้ว่าเป็นผู้มีเชื้อสายราชวงศ์อู่ทองด้วยเช่นกัน) แต่ครองราชย์ได้เพียงแค่ ๔๒ วัน ก็ถูกรัฐประหารด้วยกลุ่มขุนนางเก่าและพระญาติวงศ์ในเชื้อสายราชวงศ์สุพรรณภูมิและราชวงศ์สุโขทัย ท้าวศรีสุดาจันทร์จึงถูกประหารชีวิตพร้อมกับขุนวรวงศาธิราช

ท้าวศรีสุดาจันทร์ ถูกเรียกว่า " แม่หยัว " หรือ " แม่ยั่ว " คำ ๆ นี้เพี้ยนมาจาก " แม่อยู่หัว " นั่นเอง จึงเชื่อว่าท้าวศรีสุดาจันทร์น่าจะเป็นถึงพระสนมเอกในสมเด็จพระไชยราชาธิราช เพราะนางมีโอรสถึง 2 องค์ คือ พระแก้วฟ้า กับ พระศรีศิลป์ อีกทั้งสมเด็จพระไชยราชาธิราชได้แต่งตั้งนางให้เป็นผู้สำเร็จราชการในพระแก้วฟ้าคู่กับพระเฑียรราชาด้วย

ดึงข้อมูลจาก "http://th.wikipedia.org../../../%E0%B8%97/%E0%B9%89/%E0%B8%B2/%E0%B8%97%E0%B9%89%E0%B8%B2%E0%B8%A7%E0%B8%A8%E0%B8%A3%E0%B8%B5%E0%B8%AA%E0%B8%B8%E0%B8%94%E0%B8%B2%E0%B8%88%E0%B8%B1%E0%B8%99%E0%B8%97%E0%B8%A3%E0%B9%8C.html".

หมวดหมู่: พระมเหสี | สตรีในประวัติศาสตร์ | อาณาจักรอยุธยา | ราชวงศ์อู่ทอง | ราชวงศ์สุพรรณภูมิ

##### Views

- บทความ
- อภิปราย
- รุ่นปัจจุบัน

##### ค้นหา